pythainlp/thai-wiki-dataset-v4 huggingface dataset:
พระเจ้าราชวรวงศ์เธอ พระองค์เจ้าภานุมาศ

พระเจ้าราชวรวงศ์เธอ พระองค์เจ้าภานุมาศ (8 พฤศจิกายน พ.ศ. 2388 – 25 สิงหาคม พ.ศ. 2431) เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาเอี่ยม
พระประวัติ.
พระเจ้าราชวรวงศ์เธอ พระองค์เจ้าภานุมาศ ประสูติเมื่อวันที่ 8 พฤศจิกายน พ.ศ. 2388 เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาเอี่ยม ธิดาหลวงมหาวิสูตรโกษา (เกษม) ประสูติ ณ พระราชวังเดิม ต่อมาเมื่อพระบาทสมเด็จพระปิ่นเกล้าเจ้าอยู่หัวทรงบวรราชาภิเษกแล้ว จึงเสด็จมาประทับในพระบวรราชวัง
ต่อมาพระองค์เจ้าภานุมาศทรงรับราชการสนองพระเดชพระคุณ ได้รับพระราชทานเบี้ยหวัดปีละ 6 ชั่ง ต่อมาในพ.ศ. 2431 ทรงประชวรและทรงอาเจียนเป็นพระโลหิต แพทย์หลวงประกอบยาถวายพระอาการทรุดลง เสวยอาหารไม่ใคร่ได้ พระวรกายซูบผอม พระนาภีโตขึ้น แพทย์ฝ่ายพระราชวังบวรประกอบพระโอสถถวาย พระอาการไม่ดีขึ้น
พระเจ้าราชวรวงศ์เธอ พระองค์เจ้าภานุมาศ สิ้นพระชนม์ในรัชกาลที่ 5 เมื่อวันที่ 25 สิงหาคม พ.ศ. 2431 พระชันษา 44 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 22 ธันวาคม พ.ศ. 2432 ทรงเป็นต้นราชสกุลภานุมาศ
พระเจ้าราชวรวงศ์เธอ พระองค์เจ้าพรหเมศ

พระเจ้าราชวรวงศ์เธอ พระองค์เจ้าพรหเมศ (27 สิงหาคม พ.ศ. 2399 – 18 กรกฎาคม พ.ศ. 2434) เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพรหมา
พระประวัติ.
พระเจ้าราชวรวงศ์เธอ พระองค์เจ้าพรหเมศ ประสูติเมื่อวันที่ 27 สิงหาคม พ.ศ. 2399 เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพรหมา
ในสมัยรัชกาลที่ 4 ทรงได้รับพระราชทานเบี้ยหวัดปีละ 2 ชั่ง เงินเดือนเดือนละ 6 บาท ต่อมาในสมัยรัชกาลที่ 5 ทรงพระกรุณาโปรดเกล้าฯ พระราชทานเบี้ยหวัดเพิ่มขึ้นอีก 1 ชั่งเป็นปีละ 3 ชั่ง เงินกลางปี 2 ชั่ง ทั้งยังคงพระราชทานเงินเดือนตามเดิม ต่อมาเมื่อวันที่ 17 กรกฎาคม พ.ศ. 2434 ทรงประชวรอหิวาตกโรค แพทย์หลวงฝ่ายพระราชวังบวรประกอบพระโอสถถวายพระอาการไม่ทุเลา
พระเจ้าราชวรวงศ์เธอ พระองค์เจ้าพรหเมศ สิ้นพระชนม์ในรัชกาลที่ 5 เมื่อวันที่ 18 กรกฎาคม พ.ศ. 2434 พระชันษา 36 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 3 กุมภาพันธ์ พ.ศ. 2435 ทรงเป็นต้นราชสกุลพรหเมศ
ลิ่มเลือดในหลอดเลือดดำสมอง

ลิ่มเลือดในหลอดเลือดดำสมอง  คือการเกิดลิ่มเลือดขึ้นในโพรงเลือดดำ (venous sinus) ของเยื่อหุ้มสมองชั้นดูรา (dural venous sinus) หรือในหลอดเลือดดำสมอง หรือทั้งสองที่ ผู้ป่วยอาจมีอาการปวดศีรษะรุนแรง ตาพร่ามัว และอาการอื่นๆ เหมือนที่พบในโรคหลอดเลือดสมอง เช่น แขนขาอ่อนแรงข้างใดข้างหนึ่ง หรืออาการชัก เป็นต้น
การวินิจฉัยทำได้โดยการถ่ายภาพรังสีของสมอง อาจเป็นการทำซีทีสแกนหรือเอ็มอาร์ไอ เพื่อแสดงให้เห็นการอุดตันในโพรงเลือดดำของสมอง เมื่อวินิจฉัยภาวะนี้ได้แล้วอาจต้องมีการตรวจเพิ่มเติมอื่นๆ เพื่อหาสาเหตุที่ทำให้เกิดลิ่มเลือด ในกรณีที่ไม่ได้ปรากฎชัดอยู่ก่อน
การรักษาส่วนใหญ่ใช้ยาต้านการแข็งตัวของเลือด เช่น เฮพารินชนิดมวลโมเลกุลต่ำ บางครั้งอาจต้องใช้ยาสลายลิ่มเลือด โรคนี้อาจทำให้เกิดความดันในกะโหลกศีรษะขึ้นสูงได้ หากมีภาวะนี้บางครั้งอาจต้องรักษาด้วยการผ่าตัด เช่น การวางสายระบาย เป็นต้น
ประวัติ.
วัคซีนโควิด-19.
ในช่วงที่มีการระบาดทั่วของโควิด-19 และวัคซีนป้องกันโควิด-19 ถูกพัฒนาขึ้นมาและใช้กันแพร่หลาย European Medicines Agency (EMA) ได้ประกาศเมื่อเดือนมีนาคม ค.ศ. 2021 ว่า จากการติดตามผู้ที่ได้รับวัคซีนโควิด-19 ของออกซฟอร์ด-แอสตร้าเซนเนก้าทั่วโลก 20 ล้านคน พบว่าอัตราการเกิดลิ่มเลือดไม่ต่างจากคนที่ไม่ได้รับวัคซีน แต่พบผู้ที่มีภาวะเลือดแข็งตัวในหลอดเลือดแบบแพร่กระจาย 7 คน และลิ่มเลือดในหลอดเลือดดำสมอง 18 คน แม้จะยังไม่พบหลักฐานที่บ่งบอกว่าการได้วัคซีนดังกล่าวเป็นสาเหตุของภาวะเหล่านี้ แต่ EMA ก็ตัดสินใจที่จะเก็บข้อมูลและศึกษาความเป็นไปได้นี้เพิ่มเติม และแจ้งผู้รับวัคซีนให้ทราบถึงความเสี่ยงที่น้อยมากนี้ EMA ยังยืนยันอีกว่าผลดีที่ได้จากการรับวัคซีนมีน้ำหนักเหนือกว่าความเสี่ยงอย่างมาก และได้ปรับปรุงข้อมูลผลิตภัณฑ์ตามคำแนะนำนี้
เจ้าชายดุนดาร์ อาลี อ็อสมัน

เจ้าชายดุนดาร์ อาลี ออสมาน  ประสูติเมื่อวันที่ 30 ธันวาคม พ.ศ. 2473 เป็นพระโอรสพระองค์ใหญ่ใน เจ้าชายเชห์ซาเด เมห์เหม็ด อับดุลคาริม และ นเหม็ด ฮานิม เป็นทายาทสายตรงใน สุลต่านอับดุล ฮามิดที่ 2 ดำรงพระยศศักดิ์เป็น พระประมุขแห่งราชวงศ์ออสมัน ภายหลังการสิ้นพระชนม์ลงของ เจ้าชายเบยาซิด ออสมัน พระญาติ พระองค์ทรงเสกสมรสกับ นเหม็ด ฮานิม แต่ไม่มพระบุตร
เจ้าชายดุนดาร์ อาลี ออสมาน สิ้นพระชนม์ลงเมื่อวันที่ 18 มกราคม 2564 สิริพระชันษาปีที่ 91 โดยพระอนุชาเพียงพระองค์เดียวคือ เจ้าชายฮารุน ออสมัน เป็นพระประมุขพระองค์ต่อไป
ชาวปาทาน

ชาวปาทาน (paštanh) เป็นกลุ่มชนอิหร่านกลุ่มหนึ่งในภูมิภาคเอเชียกลางและเอเชียใต้ และเป็นกลุ่มชนที่ใหญ่ที่สุดในอัฟกานิสถาน โดยคิดเป็นร้อยละ 48 ของประชากรทั้งหมด 
การกระจายทางภูมิศาสตร์.
ถิ่นกำเนิดดั้งเดิม.
ประชากรชาวปาทานส่วนใหญ่พบในถิ่นกำเนิดดั้งเดิมของชาวปาทาน ซึ่งตั้งอยู่บริเวณทิศใต้ของแม่น้ำอามูดาร์ยา ซึ่งอยู่ภายในอัฟกานิสถาน และทิศตะวันตกของแม่น้ำสินธุในปากีสถาน ซึ่งรวมถึงแคว้นแคบาร์ปัคตูนควาและตอนเหนือของแคว้นบาโลชิสถาน
ในอัฟกานิสถาน.
ในอัฟกานิสถาน ชาวปาทานคิดเป็นร้อยละ 48 ของประชากรทั้งหมด และเป็นประเทศที่มีชาวปาทานเป็นกลุ่มชนที่ใหญ่ที่สุดอีกด้วย
ในปากีสถาน.
ในปากีสถาน ชาวปาทานเป็นกลุ่มชนที่ใหญ่ที่สุดเป็นอันดับสอง โดยคิดเป็นร้อยละ 15 ของประชากรทั้งหมด ประชากรส่วนใหญ่มักอาศัยอยู่ในเมืองเปศวาร์และเควตตา
ลีออน เบลีย์

ลีออน แพทริก เบลีย์ (9 สิงหาคม ค.ศ. 1997) เป็นนักฟุตบอลชาวจาเมกา ปัจจุบันเล่นในตำแหน่งปีกให้แก่โรมาในเซเรียอา โดยที่ยืมตัวมาจากแอสตันวิลลาในพรีเมียร์ลีก และเล่นให้กับทีมชาติจาเมกา
 "ณ วันที่ 16 พฤษภาคม ค.ศ. 2025"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 25 มิถุนายน ค.ศ. 2025"
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 125 กิโลกรัม บุคคลชาย

การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 125 กิโลกรัม บุคคลชาย เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-6 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 125 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 13 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1972
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 53 กิโลกรัม บุคคลหญิง

การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 53 กิโลกรัม บุคคลหญิง เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-6 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 53 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 5 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2004
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 74 กิโลกรัม บุคคลชาย

การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 74 กิโลกรัม บุคคลชาย เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-6 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 74 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 24 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904
โรคหลอดเลือดสมอง

โรคหลอดเลือดสมอง  เป็นคำใช้เรียกกลุ่มของโรคและความผิดปกติต่างๆ ที่เกิดกับหลอดเลือดในสมอง และระบบหลอดเลือดสมอง อาการของโรคในกลุ่มนี้ที่เป็นที่รู้จักมากที่สุดคือโรคหลอดเลือดสมองเฉียบพลัน (stroke) ทั้งภาวะสมองขาดเลือดเฉียบพลัน (ischemic stroke), สมองขาดเลือดชั่วคราว และเลือดออกในสมองเฉียบพลัน (hemorrhagic stroke) ปัจจัยเสี่ยงสำคัญที่ทำให้เกิดโรคหลอดเลือดสมองและโรคหลอดเลือดสมองเฉียบพลันคือโรคความดันเลือดสูง ซึ่งมีผลต่อโครงสร้างของหลอดเลือด ทำให้เกิดหลอดเลือดแข็งขึ้นมาได้ ภาวะหลอดเลือดแข็งจะทำให้หลอดเลือดตีบแคบลง ทำให้เลือดไปเลี้ยงสมองได้ลดลง ปัจจัยเสี่ยงอื่นๆ ที่ทำให้เกิดโรคหลอดเลือดสมองเฉียบพลัน เช่น การสูบบุหรี่ และโรคเบาหวาน หลอดเลือดสมองที่ตีบแคบลงอาจทำให้เกิดสมองขาดเลือดเฉียบพลันตามมาได้ หากเป็นต่อเนื่องยาวนานร่วมกับการมีความดันเลือดที่สูงอาจทำให้เกิดการฉีกขาดของหลอดเลือด เป็นเลือดออกในสมองเฉียบพลันได้
แท็กต์ โอปัส.

แท็กต์ โอปัส. (takt op.) เป็นโปรเจกต์สื่อผสมเกี่ยวกับดนตรีคลาสสิก ผลิตโดยบันไดนัมโกะอาตส์และ DeNA ซีรีส์อนิเมะโทรทัศน์ ผลิตโดยสตูดิโอ MAPPA และ Madhouse ชื่อเรื่องว่า "แท็กต์ โอปัส. เดสตินี ~ลิขิตเสียง บรรเลงชะตา~" (Takt Op. Destiny) ออกอากาศตั้งแต่เดือนตุลาคมถึงธันวาคม พ.ศ. 2564 เกมสำหรับโทรศัพท์มือถือพัฒนาโดยเกมสตูดิโอชื่อเกมว่า "แท็กต์ โอปัส. อุมเม วะ ชินกูกิ เซ็นริตสึ โนะ มาจิ โอะ" (; โรมาจิ: "Takt Op. Unmei wa Shinkuki Senritsu no Machi o") วางจำหน่ายในเดือนมิถุนายน พ.ศ. 2566
ให้เสียงโดย: อภิชิต ลิขิตลิ้มปรีชา
คอนดักเตอร์ผู้ทำสัญญากับเดสตินี
ให้เสียงโดย: บุญราศรี ฉายะวรรณ (อนิเมะ) / คาเอเดะ ฮนโดะ (วิดีโอเกม)
มิวสิการ์ทที่เกิดจากบทเพลงซิมโฟนีหมายเลข 5 (เบทโฮเฟิน) เดิมเป็นมนุษย์ชื่อโคเซตต์ ชไนเดอร์
ให้เสียงโดย: คาเอเดะ ฮนโดะ
เพื่อนสมัยเด็กของแท็กต์และพี่สาวของโคเซตต์
ให้เสียงโดย: เอจิ ฮานาวะ
ให้เสียงโดย: ไดซูเกะ นามิกาวะ
ให้เสียงโดย: ซาโตชิ ฮิโนะ
ให้เสียงโดย: ไอ คากูมะ
ให้เสียงโดย: มิกุ อิโต
ให้เสียงโดย: อิโนริ มินาเซะ
ให้เสียงโดย: เรนะ อูเอดะ
ให้เสียงโดย: ซุมิเระ อูเอซากะ
สื่อ.
วิดีโอเกม.
ในวันที่ 26 มีนาคม พ.ศ. 2564 บันไดนัมโกะอาตส์และ DeNA ได้ประกาศเปิดตัว "แท็กต์ โอปัส." โปรเจ็กต์ซึ่งประกอบด้วยเกมมือถือและซีรีส์อนิเมะ ตัวเกมมีชื่อว่า "แท็กต์ โอปัส. อุมเม วะ ชินกูกิ เซ็นริตสึ โนะ มาจิ โอะ"  พัฒนาโดยเกมสตูดิโอ ตอนแรกตัวเกมมีกำหนดวางจำหน่ายใน พ.ศ. 2564 แต่ถูกเลื่อนออกไปเป็น พ.ศ. 2565 และวางจำหน่ายในวันที่ 28 มิถุนายน พ.ศ. 2566
อนิเมะ.
มีการประกาศซีรีส์อนิเมะเป็นส่วนหนึ่งของโปรเจ็กต์ ต่อมาได้รับการเปิดเผยว่าเป็นซีรีส์โทรทัศน์ที่ผลิตโดยแมปปาและแมดเฮาส์ในชื่อ "แท็กต์ โอปัส. เดสตินี ~ลิขิตเสียง บรรเลงชะตา~" ซีรีส์นี้กำกับโดย Yūki Itō โดยมี Kiyoko Yoshimura รับหน้าที่เขียนบทซีรีส์ และ Yoshihiro Ike เป็นผู้แต่งเพลงประกอบ LAM เป็นผู้ออกแบบตัวละครต้นฉบับ และ Reiko Nagasawa ได้ดัดแปลงการออกแบบเหล่านั้นสำหรับซีรีส์อนิเมะ ออกอากาศตั้งแต่วันที่ 6 ตุลาคมถึงวันที่ 22 ธันวาคม พ.ศ. 2564 ทางทีวีโตเกียวและเครือข่ายในเครือ ครันชีโรลได้รับสิทธิ์ฉายซีรีส์อนิเมะนอกเอเชีย เมเดียลิงก์สิทธิ์ฉายซีรีส์อนิเมะในเอเชียตะวันออกเฉียงใต้ เอเชียใต้ และโอเชียเนีย ยกเว้นออสเตรเลียและนิวซีแลนด์ บริษัทยังได้ให้ลิขสิทธิ์อนิเมะกับอนิพลัสเอเชียเพื่อออกอากาศทางโทรทัศน์. เพลงเปิดคือ "takt" โดย Ryo จากวง Supercell ที่มีเสียงร้องจาก Mafumafu และ gaku ในขณะที่เพลงปิดคือ "Symphonia" โดย Mika Nakashima
ในวันที่ 22 เมษายน พ.ศ. 2565 ครันชีโรลประกาศว่าซีรีส์จะได้รับการพากย์เสียงภาษาอังกฤษ ซึ่งจะฉายในวันรุ่งขึ้น
มังงะ.
มังงะที่ดัดแปลงจาก "แท็กต์ โอปัส." วาดโดยคิโนะ เริ่มตีพิมพ์ในนิตยสารมังงะเซเน็ง "Monthly Comic Alive " ของ Media Factory ในวันที่ 26 สิงหาคม พ.ศ. 2565 มังงะมีชื่อว่า "Takt Op. Destiny: Haruka Tsuioku no Anna – Harmony of Hope" โดยเล่าเรื่องจากมุมมองของตัวละครแอนนา ชไนเดอร์
วัดโปรดสัตว์

วัดโปรดสัตว์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขนอนหลวง อำเภอบางปะอิน จังหวัดพระนครศรีอยุธยา
วัดโปรดสัตว์ตั้งวัดเมื่อ พ.ศ. 2235 ได้รับพระราชทานวิสุงคามสีมาเมื่อ พ.ศ. 2245 ตามประวัติเล่าว่า มีผู้เก่งกล้าวิชาอาคมเสกกระดูกผีเป็นช้างลอยน้ำมาตามแม่น้ำเจ้าพระยา มาติดอยู่หน้าวัด ในขณะที่ช้างลอยมาผ่านที่ได ชาวบ้านแห่งนั้นก็จะล้มเจ็บเป็นจำนวนมาก ชาวบ้านที่ล้มป่วยทราบว่าหลวงพ่อมีน้ำมนต์ศักดิ์สิทธิ์ จึงได้เดินทางมาขอน้ำมนต์จากหลวงพ่อเป็นจำนวนมาก หลวงพ่อเดินไปที่หน้าโบสถ์ชี้ไปที่แม่น้ำเจ้าพระยาตรงหน้าโบสถ์ และพูดว่าน้ำมนต์อยู่ในน้ำนั้น ชาวบ้านจึงตักน้ำตรงหน้าวัด ไปรักษาญาติที่เจ็บป่วยหายเป็นปลิดทิ้ง นับแต่นั้นจึงเรียกชื่อวัดว่า "วัดโปรดสัตว์" เมื่อสมัยอยุธยาได้เคยเป็นสถานที่พักรับรองราชทูตจากลังกา แม้การจัดส่งพระสงฆ์และทูตานุทูตไปลังกาในสมัยสมเด็จพระเจ้าอยู่หัวบรมโกศ ก็ได้อาศัยที่วัดนี้เป็นที่จัดส่งและต้อนรับกลับ
ต่อมาถาวรวัตถุทรุดโทรมลงไปมาก จน พ.ศ. 2474 พระวรวงศ์เธอ พระองค์เจ้าสนิทพงศ์พัฒนเดช ได้มาทอดพระเนตรเห็นถาวรวัตถุทรุดโทรม จึงจัดการสร้างขึ้นใหม่แต่รักษารูปทรงของเก่าไว้ ผู้เขียนแบบแปลนคือ หลวงวิศาลศิลปกรรม (เชื้อ ปัทมจินดา) สร้างแล้วเสร็จเมื่อ พ.ศ. 2500 และหม่อมเจ้าปิยะรังสิต รังสิต สร้างหอสวดมนต์ พ.ศ. 2508 หม่อมหลวงทวีวัฒน์ สนิทวงศ์ ได้สร้างหอพระธรรม 2 ชั้น พ.ศ. 2512 วัดแห่งนี้เป็นวัดตระกูลสนิทวงศ์ และตระกูลสนิทวงศ์ได้นำอัฎอิฐของบรรพบุรุษมาบรรจุไว้ในอุโบสถที่ฐานพระประธาน มีพระพุทธรูปในอุโบสถ และวิหาร หน้าบันอุโบสถ มีตราพระนารายณ์ทรงครุฑถือว่าเป็นตราสัญลักษณ์วัดหลวงมาแต่ก่อน 
ปูชนียวัตถุ ได้แก่ พระประธานในอุโบสถ พระพุทธรูปปางป่าเลไลย์ และพระมหากัจจายนะ ประดิษฐานอยู่ในวิหาร เจดีย์รูปทรงสมัยอยุธยา
วัดเขาชะโงก

วัดเขาชะโงก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพรหมณี อำเภอเมืองนครนายก จังหวัดนครนายก อยู่ในเขตพื้นที่ของโรงเรียนนายร้อยพระจุลจอมเกล้า
วัดเขาชะโงก หรือ วัดพระพุทธฉาย เป็นวัดเก่าแก่สร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว แต่ข้อมูลกรมการศาสนาระบุว่าตั้งวัดเมื่อ พ.ศ. 2478 สร้างขึ้นบนเขาชะโงก ซึ่งเป็นภูเขาเตี้ย ๆ ที่สามารถมองเห็นวิวเมืองนครนายกได้อย่างชัดเจน ทางด้านหลังวัดจะพบน้ำตกพระฉาย เป็นน้ำตกเล็ก ๆ ตกลงมาเป็นสายจากผาสูงประมาณ 30 เมตร มายังแอ่งน้ำเบื้องล่างจะมีน้ำมากในช่วงฤดูฝน
วัดเขาชะโงกนั้นมีภาพเขียนสีพระพุทธฉายสมัยอยุธยา ซึ่งในครั้งแรกที่พบนั้นมีน้ำหนักลายเส้นเลือนลาง สันนิษฐานไม่ได้ว่าผู้ใดเป็นผู้เขียนขึ้น ต่อมาเมื่อ พ.ศ. 2485 กรมแผนที่ทหารบกได้เข้าไปตั้งโรงงานหินอ่อนที่เชิงเขานี้และได้เขียนตามรอยพระพุทธรูปเดิมให้ชัดเจนขึ้น พร้อมสร้างศาลาครอบไว้ให้ผู้มีจิตศรัทธาได้เข้าไปสักการบูชา
บนผาของเขาชะโงกมีวิหารบรรจุรอยพระพุทธบาท ตั้งอยู่บนผาของเขาชะโงกห่างจากวัดพระพุทธฉายไปประมาณ 1 กิโลเมตร เป็นเส้นทางขึ้นเขา ด้านบนสุดมีวิหารบรรจุรอยพระพุทธบาท สิ่งสำคัญภายในวัดได้แก่ พระพุทธฉายสร้างขึ้นในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รูปหล่อสมเด็จพระพุฒาจารย์ (โต พฺรหฺมรํสี) และรูปหล่อพระพรหม
แดมแกนอต

แดมแกนอต  เป็นอดีตหมู่บ้านในตำบลแฮมอยจอน อำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อดีตหมู่บ้านนี้มีประชากร 628 คนใน 150 ครัวเรือน ปัจจุบันถูกรวมเข้ากับเมืองแฮมอแชฮร์
แพลตตินัม เอนด์

แพลตตินัม เอนด์ (; โรมาจิ: "Purachina Endo") เป็นซีรีส์มังงะญี่ปุ่น เขียนเรื่องโดยสึงูมิ โอบะ วาดภาพโดยทาเกชิ โอบาตะ ตีพิมพ์ในนิตยสารรายเดือน"จัมป์สแควร์"ของสำนักพิมพ์ชูเอชะตั้งแต่เดือนพฤศจิกายน พ.ศ. 2558 ถึงเดือนมกราคม พ.ศ. 2564 เรื่องราวเกี่ยวกับคาเคฮาชิ มิไร นักเรียนผู้พยายามฆ่าตัวตายแต่ได้รับการช่วยเหลือจากเทวทูตนามนัซเซ ผู้ซึ่งไม่เพียงจะสาบานจะปกป้องเขา ยังได้มอบพลังพิเศษให้เขาในฐานะหนึ่งในผู้เข้ารับการคัดเลือก 13 คนที่ถูกเลือกโดยเหล่าเทวทูต เพื่อเป็นพระเจ้าองค์ใหม่แทนองค์เดิมที่จะหมดหน้าที่ภายใน 999 วัน มังงะ"แพลตตินัม เอนด์"ถือครองลิขสิทธิ์ตีพิมพ์ในประเทศไทยโดยสำนักพิมพ์เนชั่น เอ็ดดูเทนเมนท์ ได้รับการดัดแปลงเป็นอนิเมะโดยสตูดิโอซิกนัลเอ็มดี ออกอากาศตั้งแต่เดือนตุลาคม พ.ศ. 2564 ถึงมีนาคม พ.ศ. 2565
ให้เสียงโดย: 
ให้เสียงโดย: 
เทวทูตของมิไร 
ให้เสียงโดย: 
เพื่อนร่วมชั้นของมิไรและเป็นคนที่มิไรชอบ
ให้เสียงโดย: 
เทวทูตของซากิ
วัดทองย้อย (จังหวัดนครนายก)

วัดทองย้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านนา อำเภอบ้านนา จังหวัดนครนายก มีที่ดิน 21 ไร่ มีที่ ธรณีสงฆ์ จำนวน 11 แปลง 235 ไร่ 
วัดทองย้อยตั้งเมื่อ พ.ศ. 2125 ได้รับพระราชทานวิสุงคามสีมา เมื่อ พ.ศ. 2175
สันนิษฐานว่ามีคณะบุคคลเดินทางมาจากกรุงศรีอยุธยาเห็นสถานที่มีความอุดมสมบูรณ์เพราะมีลำคลองเล็ก ๆ (คลองบ้านนา) มีแม่น้ำนครนายกอยู่โดยรอบ มีป่าไม้อันเขียวชอุ่มทั้งปีคณะบุคคลจึงพากันสร้างวัด ภายในวัดมีรอยพระพุทธบาทอายุกว่า 100 ปี โดยฝีมือช่างชาวมอญ อยู่ภายในมณฑป มีรอยซ้อนกัน 4 รอย โดยทางวัดจะจัดให้มีงานนมัสการทุกวันขึ้น 15 ค่ำ เดือน 3 ของทุกปี
อาคารเสนาสนะประกอบด้วย อุโบสถ คอนกรีตเสริมเหล็ก ศาลาการเปรียญ เป็นอาคารไม้ กุฏิสงฆ์ 4 หลัง เป็นอาคารไม้ ศาลาอเนกประสงค์ เป็นอาคารไม้ และเมรุเผาศพ เป็นคอนกรีตเสริมเหล็ก
เทศมณฑลแอแบร์คูฮ์

แอแบร์คูฮ์  เป็นเทศมณฑลในจังหวัดแยซด์ ประเทศอิหร่าน โดยมีแอแบร์คูฮ์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 42,610 คนใน 11,660 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอแบฮ์แมน และมี 2 เมือง ได้แก่ เมฮร์แดชต์และแอแบร์คูฮ์
รายาบีรู

รายาบีรู  หรือ ราตูบีรู (พระราชสมภพ ประมาณ พ.ศ. 2109 – 2167) เป็นพระราชธิดาพระองค์รองจากทั้งหมดห้าพระองค์ของสุลต่านมันซูร์ ชาห์ รายาบีรูสืบราชสันตติวงศ์รัฐสุลต่านปตานีดารุสซาลาม ช่วง พ.ศ. 2159 - 2169 ถัดจากรายาฮีเยา พระเชษฐภคินี หลังจากนั้นรายาอูงู พระขนิษฐาของพระองค์ครองราชย์ต่อ ในภาษามลายู พระนามของพระองค์หมายถึง "สีน้ำเงิน" หรือ "ราชินีน้ำเงิน"
รัชสมัย.
รายาบีรูเสวยราชสมบัติเมื่อพระชนมายุราว 50 พรรษา ใน พ.ศ. 2159 ปาตานีถูกสยามรุกรานและแผ่อิทธิพลเข้ามา พระองค์จึงมีพระราชกระแสรับสั่งให้ชายเชื้อสายจีนนามว่าลิ้มโต๊ะเคี่ยม สร้างปืนใหญ่สามกระบอก ปืนใหญ่กระบอกหนึ่งชื่อพญาตานี ถูกสยามยึดมาและปัจจุบันตั้งอยู่ในกรุงเทพมหานคร นอกจากนี้รายาบีรูยังเกลี้ยกล่อมให้รัฐสุลต่านกลันตันทางใต้ ผนวกเข้าเป็นส่วนหนึ่งของปาตานีด้วย รายาบีรูเสด็จสวรรคตใน พ.ศ. 2167
ในวัฒนธรรมสมัยนิยม.
มีนักแสดงผู้รับบท รายาบีรู ได้แก่
รามูเนะ

รามูเนะ (#เปลี่ยนทาง , ) เป็นน้ำอัดลมญี่ปุ่นที่นำเข้าครั้งแรกใน ค.ศ. 1884 ที่โคเบะโดยเภสัชกรชาวอังกฤษ อเล็กซานเดอร์ แคเมรอน ซิม เหมือนกับบันตะ น้ำมะนาวจากอินเดีย "รามูเนะ" มักใส่ในขวดคอคอดที่ปิดปากด้วยลูกแก้วทรงกลม (แทนฝา) ซึ่งปิดได้เพราะความดันจากโซดา คำว่า รามูเนะ มาจากคำศัพท์ภาษาญี่ปุ่นที่ยืมมาจากภาษาอังกฤษว่า "เลมอเนด" (lemonade; น้ำมะนาว)
มัสยิดจามากุลบาร์กา

มัสยิดจามากุลบาร์กา (อักษรโรมัน: Jamia Masjid Gulbarga) เป็นมัสยิดในกุลบาร์กา รัฐกรณาฏกะ ประเทศอินเดีย ซึ่งถือเป็นหนึ่งในตัวอย่างมัสยิดที่ดีที่สุดในเอเชียใต้ โดยซุ้มประตูของมัสยิดจามากุลบาร์กามีความคล้ายกับส่วนในของมัสยิดสเปนในไฮเดอราบัด ประเทศอินเดีย มีมัสยิดแค่สองแห่งในประเทศอินเดียที่มีส่วนในคล้ายมัสยิด-อาสนวิหารกอร์โดบาในประเทศสเปน
วัดควนกรวด

วัดควนกรวด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปรางหมู่ อำเภอเมืองพัทลุง จังหวัดพัทลุง
ประวัติ.
วัดควนกรวดไม่ปรากฏว่าสร้างขึ้นเมื่อใดอย่างชัดเจน แต่เชื่อกันว่าเป็นวัดที่สร้างขึ้นสมัยอยุธยา ซึ่งในทำเนียบพัทลุงของพระครูอริยสังวร (เอียด) อดีตเจ้าคณะจังหวัดพัทลุงระบุว่าวัดนี้สร้างเมื่อ พ.ศ. 2083 ตรงกับสมัยสมเด็จพระมหาจักรพรรดิแห่งกรุงศรีอยุธยา กรมศิลปากรประกาศขึ้นทะเบียนในราชกิจจานุเบกษาเล่มที่ 102 ตอนที่ 180 ลงวันที่ 29 พฤศจิกายน พ.ศ. 2528 และประกาศเขตโบราณสถานเนื้อที่ประมาณ 1 งาน 37 ตารางวา
อาคารเสนาสนะ.
เจดีย์ตั้งอยู่ที่หน้าโบสถ์ เป็นเจดีย์ก่ออิฐถือปูนย่อมุมไม้สิบสองกว้างประมาณ 6.5 เมตร สูงประมาณ 10 เมตร สร้างขึ้นสมัย พระอุปัชฌาย์รอด (พ.ศ. 2398–2472) ได้สร้างขึ้นบนเจดีย์องค์เดิมออกโดยยรื้อของงเดิมออกสร้างใหม่ขึ้นแทน แล้วนำพระพุทธรูปและหัวข้อพระธรรมบรรจุไว้ในเจดีย์องค์ใหม่ฐานเป็นรูปสี่เหลี่ยมจัตุรัส องค์ระฆังย่อมุมไม้สิบสองมีซุ้มพระแบบโค้งแหลมลดหลั่นด้านละ 2 ซุ้มภายในประดิษฐานพระพุทธรูปปูนปั้นปัจจุบันชำรุดเป็นส่วนใหญ่ อุโบสถตั้งอยู่บนเนินสูงฐานก่ออิฐแต่หักพังชำรุดเป็นส่วนใหญ่ตัวอุโบสถเป็นของสร้างขึ้นใหม่ด้วยคอนกรีตเสริมเหล็กซึ่งแต่เดิมเป็นอุโบสถไม้ทรงโถงต่อมาเกิดชำรุดอย่างมาก พระภิกษุรักษ์และพระอุปัชฌาย์รอดได้บูรระซ่อมแซมใหม่ครั้งหนึ่งจนกระทั่ง พ.ศ. 2516 จึงได้รื้ออุโบสถเก่าแล้วสร้างใหม่ดังปรากฏในปัจจุบัน ภายในเคยประดิษฐานพระพุทธรูปปูนปั้นปางมารวิชัย จำนวน 5 องค์ รูปพระภิกษุณีปูนปั้นจำนวน 2 องค์ ต่อมาเมื่อรื้ออุโบสถเก่าแล้วจึงได้นำเอาพระพุทธรูปปูนปั้นจำนวน 4 องค์ และพระภิกษุรีปูนปั้นจำนวน 2 องค์ออกจากอุโบสถ ปัจจุบันเหลือแต่พระประธานองค์เดียว
รอบอุโบสถมีใบเสมาหินทรายสีแดงจำนวน 8 ใบลักษณะเป็นศิลปะอยุธยากำหนดอายุอยู่ในราวพุทธศตวรรษที่ 23 ปัจจุบันเหลือเพียง 2 ใบ ใบแรกมีขนาดกว้าง 31 เซนติเมตร หนา 8 เซนติเมตร สูง 49 เซนติเมตร ใบที่สองกว้าง 35 เซนติเมตร สูง 56 เซนติเมตร หนา 9 เซนติเมตร ปัจจุบันใบเสมาทั้ง 2 ใบเก็บไว้ที่พิพิธภัณฑสถานแห่งชาติสงขลา
ป้อมแผลงไฟฟ้า

ป้อมแผลงไฟฟ้า เป็นป้อมปราการ ตั้งอยู่ในเขตเทศบาลเมืองพระประแดง ตำบลตลาด อำเภอพระประแดง จังหวัดสมุทรปราการ
ประวัติ.
ป้อมแผลงไฟฟ้าสร้างในสมัยพระบาทสมเด็จพระพุทธเลิศหล้านภาลัย เมื่อ พ.ศ. 2357 โดยสร้างขึ้นบนฝั่งขวาของแม่น้ำเจ้าพระยา เพื่อป้องกันการรุกรานของข้าศึก พร้อมกับ ป้อมมหาสังหาร ป้อมราหูจร ป้อมปีศาจสิง ป้อมวิทยาคม ซึ่งปัจจุบันเหลือเพียงป้อมแผลงไฟฟ้า ต่อมาเมื่อ พ.ศ. 2436 สมัยพระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้ซ่อมแซมและดัดแปลงเป็นป้อมทหารเรือ สำหรับกองโรงเรียนทหารเรือที่ 3 และในสมัยพระบาทสมเด็จพระมงกุฎเกล้าเจ้าอยู่หัว ทรงโปรดให้บูรณะซ่อมแซมอีกครั้ง 
ต่อมา พ.ศ. 2514 เทศบาลเมืองพระประแดงได้ตกแต่งซ่อมแซมให้เป็นสถานที่พักผ่อนหย่อนใจของประชาชน ได้นำปืนใหญ่ขึ้นมาตั้งบนกำแพงอยู่ตรงกลาง 1 กระบอก และมุมกำแพงด้านขวา 1 กระบอก แนวกำแพงด้านขวาและด้านซ้ายมีอุโมงค์ก่ออิฐถือปูน มีทางเดินถึงกันได้ ป้อมแผลงไฟฟ้าเป็นโบราณสถานที่รัฐบาลได้ประกาศในราชกิจจานุเบกษา เล่มที่ 97 ตอนที่ 59 วันที่ 15 เมษายน พ.ศ. 2523
สถาปัตยกรรม.
ป้อมแผลงไฟฟ้า มีกำแพงล้อมรอบตัวป้อมทั้ง 4 ด้าน คือ ทิศเหนือ ทิศใต้ ทิศตะวันออกและทิศตะวันตก ด้านทิศใต้ มีกำแพง 2 ชั้น ถมดินอัดแน่นระหว่างชั้นนอกและชั้นในเพื่อป้องกันกระสุนปืนที่ยิงตกลงมา ป้อมและกำแพงก่ออิฐถือปูนตัวป้อมทรงสี่เหลี่ยมปาดมุม ทางด้านทิศเหนือมีกำแพงต่อออกไปล้อมพื้นที่ภายในป้อม มุมกำแพงเป็นมุมมน ด้านนอกฉาบปูนจับเป็นบัว ด้านในก่อลดระดับ ตรงกลางกำแพงด้านทิศเหนือมีซุ้มประตูทรงสี่เหลี่ยม ด้านบนมีตัวอักษรบอกชื่อป้อมและปีที่สร้าง เจาะช่องประตูเป็นช่องโค้ง กำแพงทางด้านทิศตะวันออกบริเวณมุมที่ต่อกับตัวป้อมมีแนวกำแพงก่อยื่นออกไป
บริเวณภายในป้อมมีกำแพงป้อมชั้นในตรงกลางกำแพงมีทางลาดขึ้นลงเป็นที่ชักลากปืนใหญ่ขึ้นไปบนกำแพงป้อมทางทิศใต้ ซึ่งมีดินถมอัดแน่นระหว่างกำแพงชั้นนอกและกำแพงชั้นใน มีปืนใหญ่ตั้งอยู่มุมกำแพงด้านซ้ายมือซึ่งมีอยู่เดิม
ประตูป้อมมี 3 ด้าน ด้านตะวันตกเฉียงเหนือด้านหน้าป้อม ซุ้มประตูยังอยู่ในสภาพที่สมบูรณ์ ด้านตะวันออกเฉียงเหนือ ซุ้มประตูอยู่ทนสภาพชำรุด แต่ยังมีส่วนของเดิมอยู่บูรณะได้ ด้านทิศใต้ ประตูทางเข้าอยู่มุมกำแพง ไม่มีซุ้มประตู มีคานเสากลมอยู่ด้านบน และเสากลมติดกับด้านบน ทั้งขวาและซ้ายเป็นเสาประตูอยู่ในสภาพชำรุดแต่บูรณะได้
ชียากู อัลวิส (นักต่อสู้)

ชียากู อัลวิส ดาราอูฌู (3 ตุลาคม ค.ศ. 1983 –) ปัจจุบันเป็นนักมวยมือเปล่าชาวบราซิล และอดีตนักต่อสู้แบบผสม จากการผ่านศึก 27 ไฟต์ของอัลติเมทไฟต์ติงแชมเปียนชิพ เขาได้เข้าร่วมในการชิงตำแหน่งตั้งแต่ ค.ศ. 2005 จนถึง 2019 นอกเหนือจากการเป็นนักต่อสู้ระดับอาชีพแล้ว อัลวิสยังเป็นผู้ฝึกสอนที่โดดเด่นของอเมริกันท็อปทีมมาตั้งแต่ ค.ศ. 2017
ภูมิหลัง.
อัลวิสเกิดและเติบโตในโฟร์ตาเลซา ประเทศบราซิล เขาเริ่มฝึกมวยไทยเมื่ออายุ 15 ปีเพื่อให้มีรูปร่างที่ดีขึ้น ก่อนเปลี่ยนมาเป็นศิลปะการต่อสู้แบบผสมเมื่ออายุ 17 ปี อัลวิสชนะการแข่งศิลปะการต่อสู้แบบผสมครั้งแรกในฐานะมือสมัครเล่นเมื่ออายุเพียง 15 ปี โดยเอาชนะคู่แข่งอายุ 25 ปีด้วยการตัดสินอย่างเป็นเอกฉันท์ ครั้นเมื่ออายุ 19 ปี อัลวิสได้ย้ายจากบราซิลไปยังโคโคนัตครีก รัฐฟลอริดา เพื่อฝึกเต็มเวลาที่ค่ายอเมริกันท็อปทีมอันมีชื่อเสียง
สุสานและฌาปนสถานสมาคมจีนแคะ

สุสานและฌาปนสถานสมาคมจีนแคะ หรือที่รู้จักกันในชื่อ สุสานจีนแคะสีลม (ตัวเต็ม: 客屬義山 อ่านในภาษาฮากกาว่า "ฮากสู่อี้ซาน") เป็นสุสานสาธารณะของชาวจีนแคะ หรือ ฮากกา และถือเป็น 1 ใน 3 สุสานสาธารณะจีนในกลุ่มย่านแยกเดโช ถนนสีลมที่ยังหลงเหลืออยู่ ประกอบด้วยสุสานและฌาปนสถานสมาคมจีนแคะ สุสานฮกเกี้ยน และสุสานจีนบาบ๋า ตั้งอยู่บนถนนซอยสีลม 9 แขวงสีลม เขตบางรัก กรุงเทพมหานคร มีพื้นที่ประมาณ 4.69 ไร่ ก่อตั้งขึ้นในปี พ.ศ. 2438 ปัจจุบันสุสานแห่งนี้อยู่ในการดูแลรักษาของสมาคมฮากกาแห่งประเทศไทย 
เดิมที่ตั้งสุสานแห่งนี้อยู่นอกเขตศูนย์กลางชุมชนของแรงงานชาวจีนที่เข้ามาตั้งถิ่นอยู่อาศัยในกรุงเทพมหานคร โดยย่านที่ประกอบด้วยแหล่งโกดังและขนส่งสินค้าที่มีขนาดใหญ่ที่สุด คือบริเวณเขตบางรักในปัจจุบัน ทางตอนใต้ของเขตพระนครตลอดช่วงแม่น้ำเจ้าพระยา ด้วยเหตุนี้ชาวจีนส่วนใหญ่จึงมาตั้งถิ่นอยู่อาศัยทางฝั่งตะวันออกของแม่น้ำจำนวนมากโดยเฉพาะตลอดเส้นถนนเจริญกรุง ในอดีตบริเวณสามแยกเดโชที่มีถนนเดโชตัดเชื่อมกับถนนสีลมประกอบด้วยสุสานถึง 13 แห่งทั้งสุสานเอกชนและสุสานสาธารณะ ประกอบด้วยสุสานคริสต์นิกายคาทอลิก คริสต์นิกายโปรเตสแตนต์ สุสานแขก และสุสานจีนในหลายกลุ่มเชื้อสาย แต่ในปัจจุบันเหลือเพียง 6 แห่ง จึงถือเป็นกลุ่มย่านสุสานที่มีความหลากหลายที่สุดแห่งหนึ่งในกรุงเทพมหานคร
ปัจจุบันสุสานและฌาปนสถานสมาคมจีนแคะได้รับการดูแลรักษาค่อนข้างดี เมื่อเทียบสุสานฮกเกี้ยนซึ่งตั้งติดต่อกัน โดยพบว่าทางเจ้าของพื้นที่ได้มีการปรับพื้นที่ส่วนกลางบริเวณทางเข้าให้เป็นที่จอดรถยนต์ เช่นเดียวกับสุสานฮกเกี้ยน และเปิดให้รถยนต์เข้ามาจอดได้ตั้งแต่เวลา 05.00 - 23.00 น.
กีฬาปัญจกีฬาสมัยใหม่ในโอลิมปิกฤดูร้อน 2020 – บุคคลหญิง

การแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 – บุคคลหญิง เป็น 1 ใน 2 รายการแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-6 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการบุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 36 คน จาก 26 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
สมาคมโอลิมปิกอินเดีย

คณะกรรมการโอลิมปิกแห่งชาติอินเดีย (IOA, รหัสไอโอซี: IND) เป็นคณะกรรมการโอลิมปิกแห่งชาติที่เป็นตัวแทนของประเทศอินเดียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2470 มีสำนักงานใหญ่ตั้งอยู่ที่ประเทศอินเดีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอินเดียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
การศึกษาเพื่อความเป็นไท

กลุ่มการศึกษาเพื่อความเป็นไท (ELS) เป็นกลุ่มนักเรียนชั้นมัธยมที่ต้องการปฏิรูประบบการศึกษาไทย ซึ่งก่อตั้งในวันที่ 2 ธันวาคม พ.ศ. 2556 โดยเนติวิทย์ โชติภัทร์ไพศาล ผู้เป็นเลขานุการคนแรกของกลุ่ม ตามมาด้วยณัฐนันท์ วรินทรเวช
ปรัชญา.
สมาชิกในกลุ่มยอมรับว่ามีอุดมการเดียวกันคือ การปฏิรูปการศึกษาในประเทศไทยเป็นสิ่งจำเป็น ปรัชญาของกลุ่มนี้คือ การศึกษาควรเน้นย้ำถึงคุณลักษณะของมนุษย์ ความเชื่อของนักเรียนและครู การให้เกียรติต่อมนุษยชาติและความรู้ในปัจเจกบุคคล กลุ่มนี้กล่าวว่าการดำรงอยู่ของกลุ่มเป็นเครื่องพิสูจน์ถึงความทุ่มเทและความมุ่งมั่นของเยาวชนไทยที่ต่อต้านการใช้ระบบการศึกษามาเป็นโฆษณาชวนเชื่อหรือวาระทางการเมืองที่ซ่อนเร้น กลุ่มนี้ยังต่อต้านความรุนแรงของครู และการมีเพศสัมพันธ์เพื่อเอาเกรดในโรงเรียนไทยด้วย
กิจกรรม.
ก่อนหน้าการรัฐประหาร พ.ศ. 2557 ในประเทศไทย กลุ่มนี้จัดงานต่อต้านรัฐประหารข้างหน้าค่ายทหาร โดยเสนอให้ “มอบดอกไม้แสดงความขอบคุณต่อเจ้าหน้าที่ทหารที่ไม่ทำรัฐประหาร" จากนั้นในปีเดียวกัน กลุ่มนี้ต่อต้านรัฐบาลทหารไทย และค่านิยมหลักของคนไทย 12 ประการของรัฐบาล ซึ่งเขียนโดยผู้นำรัฐบาลทหาร ประยุทธ์ จันทร์โอชา และนำไปใช้ในหลักสูตรโรงเรียนของรัฐมาหลังการรัฐประหาร พ.ศ. 2557 นอกจากนี้ กลุ่มนี้ยังบอยคอตการปฏิรูปการศึกษาของคณะรัฐประหารด้วย
แจ็กเซ็ปติกอาย

ฌาน วิลเลียม แมกลาฟลิน (เกิดในวันที่ 7 กุมภาพันธ์ ค.ศ. 1990) รู้จักกันในชื่อ แจ็กเซ็ปติกอาย (Jacksepticeye) เป็นยูทูบเบอร์ชาวไอร์แลนด์ที่เป็นที่รู้จักจากวิดีโอบล็อก และซีรีส์สุขนาฏกรรม เลตส์เพลย์ ในเดือนกรกฎาคม ค.ศ. 2021 ช่องของเขามีคนดูมากกว่า 14.3 ครั้งและมีผู้ติดตาม 27.3 ล้านคน และเป็นช่องชาวไอร์แลนด์ที่มีผู้ติดตามมากที่สุด นอกจากนี้ เขายังเป็นผู้มีส่วนร่วมในการระดมทุนได้หลายล้านเหรียญเพื่อการกุศลด้วย
ชีวิตช่วงต้น.
ฌาน วิลเลียม แมกลาฟลินเกิดที่คล็อกแฮน เทศมณฑลออฟฟาลีย์ เป็นลูกคนสุดท้องจากลูกทั้งห้าคนของจอห์น (ป. ค.ศ. 1935 – 27 มกราคม ค.ศ. 2021) กับฟลอร์รีย์ แมกลาฟลิน เขาได้ชื่อเล่น "แจ็ก ตาอักเสบ" (Jack Septic Eye) หลังอุบัติเหตุในการแข่งฟุตบอล ซึ่งทำให้ตาของเขาได้รับบาดเจ็บ ในวัยรุ่น เขากับพ่อแม่ย้ายที่อยู่ไปยังกระท่อมไม้ซุงที่แบลลีคัมเบอร์ เทศมณฑลออฟฟาลีย์ เขาเคยเป็นนักตีกลองให้กับวงเมทัลคอร์ที่มีอทธิพลของเมโลดิกเดทเมทัลชื่อว่า Raised to the Ground ซึ่งเขาเผยแพร่เพลงในตอนหนึ่งที่มีชื่อว่า "Risen from the Ashes" ใน ค.ศ. 2009 จากนั้นเขาย้ายไปยังอพาร์ตเมนต์ที่แอธโลน เทศมณฑลเวสต์มิซ
ชีวิตส่วนตัว.
ปัจจุบัน แมคลาฟลินอาศัยอยู่ที่เมืองไบรตัน ประเทศอังกฤษ และมีความสัมพันธ์กับยูทูบเบอร์ชาวดัตช์ เอเวอร์ลีน "แกบ" สโมลเดอส์ (Evelien "Gab" Smolders) ตั้งแต่ ค.ศ. 2019 เขากล่าวถึงตนเองว่าไม่นับถือศาสนา
พ่อของเขาเสียชีวิตในวันที่ 27 มกราคม ค.ศ. 2021 หลังจากนั้นเขาได้รับการสนับสนุนจากผู้สร้างเนื้อหาบางส่วนจำนวนมาก
กรึชชีนา ชีมาโนว์สกายา

กรึชชีนา แชร์เฆียเยวนา ชีมาโนว์สกายา (เกิด 19 พฤศจิกายน 1996) เป็นนักวิ่งระยะสั้นชาวเบลารุส เธอเคยชนะเหรียญเงินจากการแข่งขันวิ่ง 100 เมตร จากการแข่งขันนักกีฬายุโรป รุ่นอายุไม่เกิน 23 ปี ปี 2017 ที่บีดก็อชตช์ ประเทศโปแลนด์, เหรียญทองในการแข่งวิ่ง 200 เมตร ใน 2019 Summer Universiade ที่นาโปลี ประเทศอิตาลี และเหรียญเงินจากอิเวนต์ทีมในยูโรเปียนเกมส์ 2019 ที่มินสค์ ประเทศเบลารุส
เธอได้รับการคัดเลือกเข้าแข่งขันโอลิมปิกฤดูร้อน ปี 2020 ที่โตเกียว ประเทศญี่ปุ่น ในการวิ่ง 100 และ 200 เมตร ในวันที่ 30 กรกฎาคม 2021 เธอกล่าวโทษเจ้าหน้าที่ของคณะกรรมการโอลิมปิกเบลารุสว่าได้บังคับเธอลงแข่งในการวิ่งผลัด 4 × 400 เมตร โดยที่เธอมิได้ยินยอม สองวันต่อมาเธอถูกนำตัวไปยังท่าอากาศยานนานาชาติฮาเนดะของโตเกียว ทั้ง ๆ ที่เธอปฏิเสธการกลับเบลารุส กระทั่งต่อมาเธอได้รับการคุ้มครองโดยตำรวจและได้รับวีซามนุษยธรรมจากโปแลนด์ โดยเธอจะเดินทางไปในวันที่ 4 สิงหาคม ผ่านการต่อเที่ยวบินที่เวียนนา ประเทศออสเตรีย
กลางแจ้ง
ในร่ม
สำมะโนเบลารุส (ค.ศ. 1999)

สำมะโนเบลารุส ค.ศ. 1999  เป็นสำมะโนแรกหลังประเทศเบลารุสได้รับเอกราชจากการล่มสลายของสหภาพโซเวียต ข้อมูลสำมะโนในเบลารุสก่อนหน้านี้พบในสำมะโนโซเวียตและสำมะโนจักรวรรดิรัสเซีย
สมาคมโอลิมปิกบังกลาเทศ

สมาคมโอลิมปิกบังกลาเทศ (รหัสไอโอซี: BAN) เป็นคณะกรรมการโอลิมปิกแห่งชาติที่เป็นตัวแทนของประเทศบังกลาเทศ ก่อตั้งเมื่อปี พ.ศ. 2522 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากบังกลาเทศเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
คณะกรรมการโอลิมปิกภูฏาน

คณะกรรมการโอลิมปิกภูฏาน (BOC, รหัสไอโอซี: BHU) เป็นคณะกรรมการโอลิมปิกแห่งชาติที่เป็นตัวแทนของประเทศภูฏานสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2526 มีสำนักงานใหญ่ตั้งอยู่ที่ประเทศภูฏาน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากภูฏานเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกมัลดีฟส์

คณะกรรมการโอลิมปิกมัลดีฟส์ (รหัสไอโอซี: MDV) เป็นคณะกรรมการโอลิมปิกแห่งชาติที่เป็นตัวแทนของประเทศมัลดีฟส์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2528 มีสำนักงานใหญ่ตั้งอยู่ที่ประเทศมัลดีฟส์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากมัลดีฟส์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกเนปาล

คณะกรรมการโอลิมปิกเนปาล (รหัสไอโอซี: NEP) เป็นคณะกรรมการโอลิมปิกแห่งชาติที่เป็นตัวแทนของประเทศเนปาลสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2505 มีสำนักงานใหญ่ตั้งอยู่ที่ประเทศเนปาล เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเนปาลเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกแห่งชาติปากีสถาน

คณะกรรมการโอลิมปิกแห่งชาติปากีสถาน  หรือ สมาคมโอลิมปิกปากีสถาน (POA, รหัสไอโอซี: PAK) เป็นคณะกรรมการโอลิมปิกแห่งชาติที่เป็นตัวแทนของประเทศปากีสถานสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2591 มีสำนักงานใหญ่ตั้งอยู่ที่ประเทศปากีสถาน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปากีสถานเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกแห่งชาติศรีลังกา

คณะกรรมการโอลิมปิกแห่งชาติศรีลังกา (รหัสไอโอซี: SRI) เป็นคณะกรรมการโอลิมปิกแห่งชาติที่เป็นตัวแทนของประเทศศรีลังกาสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2480 มีสำนักงานใหญ่ตั้งอยู่ที่ประเทศศรีลังกา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากศรีลังกาเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
การระเบิดโรงเรียนที่คาบูล ค.ศ. 2021

ในวันที่ 8 พฤษภาคม ค.ศ. 2021 มีคาร์บ็อมบ์ และระเบิดระเบิดแสวงเครื่อง (IED) สองลูกหน้าโรงเรียนซัยยิดุชชุฮะดาอ์ที่ดัชเตบาร์ชี พื้นที่ที่คนส่วนใหญ่เป็นชาวแฮซอเรที่นับถือชีอะฮ์ ในภาคตะวันตกของคาบูล ประเทศอัฟกานิสถาน ทำให้มีผู้เสียชีวิตอย่างน้อย 90 คนและบาดเจ็บ 240 คน ผู้บาดเจ็บส่วนใหญ่เป็นเด็กหญิงอายุ 11 ถึง 15 ปี
หลุยส์ วิตตอง (นักออกแบบ)

หลุยส์ วิตตอง (4 สิงหาคม 1821 - 27 กุมภาพันธ์ 1892) เป็นแฟชั่นดีไซเนอร์และนักธุรกิจชาวฝรั่งเศส เขาเป็นผู้ก่อตั้งหลุยส์ วิตตอง แบรนด์เครื่องหนัง ที่ในปัจจุบันมีเจ้าของคือแอลวีเอ็มเอช ก่อนหน้านี้เขาได้รับการแต่งตั้งให้เป็นช่างทำหีบใส่ฉลองพระองค์ให้กับจักรพรรดินีเออเฌนี เดอ มอนตีโค จักรพรรดินีของจักรพรรดินโปเลียนที่ 3
ประวัติ.
วิตตองเกิดในตระกูลช่างไม้ เมื่ออายุได้ 10 ขวบ แม่ของเขาซึ่งเป็นช่างทำหมวกได้เสียชีวิต และพ่อของเขาก็เสียชีวิตหลังจากนั้นไม่นาน เขาได้อาศัยอยู่กับแม่เลี้ยงแต่ก็มีความสัมพันธ์ที่ไม่ดีกับแม่เลี้ยงมากนัก วิตตองได้หนีออกจากบ้านของเขาในฟร็องเช-ก็อมเต ในปี ค.ศ. 1835 เมื่ออายุ 13 ปี วิตตองได้ทำงานตลอดการเดินทางประมาณ 292 ไมล์ (470 กม.) ไปยังปารีส เมื่อเขามาถึงในปี ค.ศ. 1837 ในช่วงการปฏิวัติอุตสาหกรรม เขาได้ฝึกงานกับนายมาเรชาล ซึ่งเป็นช่างทำกระเป๋า ภายในเวลาไม่กี่ปีวิตตองได้รับชื่อเสียงในหมู่ชนชั้นสูงของปารีสในฐานะหนึ่งในช่างทำกระเป๋าที่มีชื่อเสียงของเมือง
หลังจากการสถาปนาจักรวรรดิฝรั่งเศสขึ้นใหม่ภายใต้จักรพรรดินโปเลียนที่ 3 วิตตองได้รับการว่าจ้างให้เป็นช่างทำหีบใส่ฉลองพระองค์สำหรับจักรพรรดินีแห่งฝรั่งเศส 
ในปี ค.ศ. 1854 เมื่ออายุได้ 33 ปี วิตตองได้แต่งงานกับ คลีเมนซ์-เอมิลี ปาร์ริอ วัย 17 ปี และไม่นานหลังจากนั้นเขาได้ออกจากร้านของ มาเรชาล และเปิดร้านและโรงงานทำกระเป๋าของตนเองในปารีส วิตตองได้ปฏิวัติวงการด้วยการเปิดตัวกระเป๋าผ้าแคนวาสทรงสี่เหลี่ยมผืนผ้าสุดล้ำสมัยในช่วงเวลาที่ตลาดมีเพียงกระเป๋าหนังโค้งมนเท่านั้น ความต้องการกระเป๋าที่มีมากขึ้นทำให้เขาขยายโรงงานให้ใหญ่ขึ้น
วิตตองยังออกแบบระบบล็อกแบบกันการกระแทกเป็นครั้งแรกของโลก รูปแบบการล็อกทั้งหมดถูกเก็บไว้เป็นความลับที่ห้องทำงานของเขา และลงทะเบียนลิขสิทธิ์ด้วยชื่อของเขาเอง 
ในปี ค.ศ. 1871 ได้เกิดสงครามฝรั่งเศส-ปรัสเซีย ทำให้โรงงานของวิตตองเกิดความวุ่นวายขึ้น เครื่องมือหลายอย่างของเขาถูกขโมย ทำให้วิตตองต้องสร้างร้านใหม่ทันทีในย่านใจกลางกรุงปารีส ในปี ค.ศ. 1872 วิตตองเปิดตัวไลน์ผลิตภัณฑ์ใหม่ โดยมีการออกแบบสีเบจโมโนแกรมพร้อมแถบสีแดงที่เป็นสัญลักษณ์แบรนด์ของเขา ก่อนที่เขาจะเสียชีวิตในปี ค.ศ. 1892
วัดดอนประดู่ (จังหวัดพัทลุง)

วัดดอนประดู่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนประดู่ อำเภอปากพะยูน จังหวัดพัทลุง
วัดดอนประดู่สร้างขึ้นประมาณ พ.ศ. 2175 ครั้นในช่วงสมัยรัชกาลที่ 2–3 โจรสลัดมาตีเมืองตรัง พัทลุง และขอบเขตชายแดนของสงขลาได้หมดแล้ว เตรียมตัวบุกตีเมืองสงขลา เจ้าพระยาสงขลานำกำลังส่วนหนึ่งมาตั้งรับที่บ้านห้วยลึก เพราะห้วยลึกสมัยนั้นเป็นทางผ่านเข้าศึกเดินทัพทางบกจากพัทลุงไปสงขลา โดยตั้งค่ายบริเวณวัดดอนประดู่นี้ วัดได้รับการบูรณะเมื่อ พ.ศ. 2563 โดยกลุ่มอนุรักษ์โบราณสถาน สำนักศิลปากรที่ 15 นครศรีธรรมราช บูรณะอุโบสถ
อุโบสถกำหนดอายุสมัยรัตนโกสินทร์ ลักษณะเป็นอาคารตั้งอยู่บนฐานปัทม์ ตัวฐานทาสีน้ำตาล ตัวอาคารทาสีเหลือง โดยผนังสร้างด้านข้างเป็นซุ้มโค้งแบบซุ้มหลอกต่อกันไปทั้งหมดด้านละ 7 ซุ้ม กลางซุ้มมีหน้าต่างวางในตำแหน่งสลับซุ้ม เว้นซุ้มด้านละ 3 บาน ด้านหลังทำซุ้มหลอก 5 ซุ้ม ไม่มีหน้าต่าง ด้านหน้าทำซุ้มหลอก 5 ซุ้มเหมือนกับด้านหลัง แต่เจ้าช่องประตูในซุ้มที่ 2 และ 4 เครื่องบนเป็นเครื่องไม้มุงกระเบื้องดินเผา มีปีกนก 1 ชั้น ไม่ประดับช่อฟ้า ใบระกา หางหงส์ หน้าบันไม่มีการตกแต่งลวดลาย 
ภายในอุโบสถตรงกลางยกพื้นขึ้นชั้นหนึ่ง ด้านในสุดประดิษฐานพระพุทธรูปสำริดปางมารวิชัยเป็นพระประธานองค์หนึ่ง และมีพระพุทธรูปศิลาทรายแดง ปางมารวิชัย มีร่องรอยการลงรักปิดทอง ตั้งเรียงกันอยู่อีก 3 องค์ โดยองค์กลางมีขนาดใหญ่ สันนิษฐานว่าอาจเป็นพระประธานเดิม และมี "พ่อท่านบางใคร" เป็นพระปางอุ้มบาตร ความสูงจากฐาน 1 เมตร แกะสลักด้วยไม้ ตามคำบอกเล่า เป็นพระเก่าแก่จากวัดบางใครที่เป็นวัดร้าง ปัจจุบันพระองค์นี้เป็นเป็นพระลากประจำเรือพระของวัดดอนประดู่ ในประเพณีลากพระ และทุกวันแรม 8 ค่ำ เดือน 5 จะมีการสรงน้ำ ทุกวันแรม 1 ค่ำ เดือน 11 รอบอุโบสถมีใบเสมาปูนปั้นนั่งแท่นตั้งอยู่โดยรอบ
วัดมัชฌิมาราม (ประเทศมาเลเซีย)

วัดมัชฌิมาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในบ้านยุงเกา อำเภอตุมปัต รัฐกลันตัน ประเทศมาเลเซีย ปัจจุบันมีพระครูเทศธรรมนาถ เป็นเจ้าอาวาสและเจ้าคณะอำเภอตุมปัต เขต 2 
วัดมัชฌิมาราม เดิมเรียกว่า วัดกลาง เพราะอยู่ท่ามกลางวัดอื่น ๆ สันนิษฐานว่าสร้างขึ้นประมาณ 400 ปีเศษ กระทรวงการท่องเที่ยวมาเลเซีย จัดให้เป็นสถานที่ท่องเที่ยว 1 ใน 4 วัดในรัฐกลันตัน กระทรวงมรดกและวัฒนธรรมมาเลเซียประกาศให้เป็นมรดกแห่งชาติคือ พระพุทธบารมีธรรมจำรัสโลก วัดยังเป็นที่ตั้งของมูลนิธิและศูนย์การสอนภาษาไทย พุทธศาสนาและวัฒนธรรม
สถาปัตยกรรมและศิลปะในวัดมีความหลากหลาย ผสมผสานกัน ทั้งศิลปะแบบจีน ศิลปะแบบไทย และศิลปะแบบตะวันตก จุดเด่นของวัด คือ พระพุทธรูปขนาดใหญ่กลางแจ้งประทับบนดอกบัว มีความสูงถึง 30 เมตร ความกว้าง 47 เมตร ใช้เวลาสร้าง 10 ปี โดยช่างฝีมือจากประเทศไทย เสร็จสมบูรณ์เมื่อ พ.ศ. 2543 พระพุทธรูปองค์นี้ใหญ่ที่สุดในเอเชียตะวันออกเฉียงใต้ ได้รับพระราชทานนามจากพระบาทสมเด็จพระมหาภูมิพลอดุลยเดชมหาราช บรมนาถบพิตร ว่า "พระพุทธบารมีธรรมจำรัสโลก" อันมีความหมายว่า "รูปลักษณ์ของพระพุทธที่ส่องแสงแจ้งและรอบรู้" อุโบสถของวัดทำเป็นช่องโค้งรับหลังคาพาไลแทนเสา ภายในอุโบสถมีภาพพุทธประวัติ
วัดเชตวัน (ประเทศมาเลเซีย)

วัดเชตวัน หรือ วัดพุทธไทยเชตวัน เป็นวัดไทยสังกัดคณะสงฆ์ฝ่ายมหานิกาย ตั้งอยู่ในเปอตาลิงจายา รัฐเซอลาโงร์ ประเทศมาเลเซีย
เมื่อ พ.ศ. 2493 พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานพระราชทรัพย์ส่วนพระองค์เป็นทุนก่อสร้างวัดเชตวัน ซึ่งเสด็จฯมาทรงประกอบพิธียกช่อฟ้าของวัดแห่งนี้ด้วยพระองค์เอง เมื่อ พ.ศ. 2505 โดยเป็นหนึ่งในพระราชกรณียกิจระหว่างการเสด็จฯเยือนมาเลเซียอย่างเป็นทางการ พร้อมสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ถือเป็นวัดไทยแห่งเดียวในประเทศมาเลเซียที่ที่ได้รับพระบรมราชานุญาตให้ประดับตราสัญลักษณ์ประจำพระองค์ซึ่งเป็นพระปรมาภิไธยย่อ ภ.ป.ร. ไว้ที่บนช่อฟ้าของวัด ปัจจุบันวัดเชตวันมีขนาดใหญ่กว่าเดิม 3 เท่าจากเมื่อแรกสร้าง โดยพระบาทสมเด็จพระวชิรเกล้าเจ้าอยู่หัวทรงพระกรุณาในการต่อเติมวัด
สถาปัตยกรรมในวัดมีลักษณะเป็นศิลปะไทย มีการสร้างเจดีย์ขึ้นเมื่อ พ.ศ. 2552 สร้างแล้วเสร็จเมื่อ พ.ศ. 2555 มีพระพุทธรูปต่าง ๆ มีเจ้าแม่กวนอิม มีการจัดตั้งศูนย์พระพุทธศาสนาภายในวัด
องค์การบริหารปลาและสัตว์ป่าแห่งสหรัฐ

องค์การบริหารปลาและสัตว์ป่าแห่งสหรัฐ (อักษรย่อ: USFWS หรือ FWS) เป็นหน่วยงานของรัฐบาลกลางสหรัฐภายในกระทรวงมหาดไทยสหรัฐ ที่อุทิศให้กับการจัดการปลา, สัตว์ป่า และแหล่งที่อยู่ตามธรรมชาติ ซึ่งภารกิจของหน่วยงานคือ "การทำงานร่วมกับผู้อื่นในการอนุรักษ์, ปกป้อง รวมถึงเพิ่มปลา, สัตว์ป่า, พืช และแหล่งที่อยู่ของพวกมัน เพื่อประโยชน์ของชาวอเมริกันอย่างต่อเนื่อง"
ความรับผิดชอบขององค์การบริหารปลาและสัตว์ป่าแห่งสหรัฐ คือการบังคับใช้กฎหมายสัตว์ป่าของรัฐบาลกลาง; การอนุรักษ์สปีชีส์ใกล้สูญพันธุ์; การจัดการนกอพยพ; ฟื้นฟูการประมงที่สำคัญของประเทศ; การอนุรักษ์และฟื้นฟูแหล่งที่อยู่ของสัตว์ป่า เช่น พื้นที่ชุ่มน้ำ; ช่วยเหลือรัฐบาลต่างประเทศในความพยายามอนุรักษ์ระหว่างประเทศ; รวมถึงแบ่งเงินให้แก่หน่วยงานประมงและสัตว์ป่าของรัฐของสหรัฐ ผ่านโครงการฟื้นฟูสัตว์ป่าและปลาการกีฬา ทั้งนี้ แหล่งที่อยู่อาศัยของปลาและสัตว์ป่าส่วนใหญ่อยู่บนที่ดินของรัฐหรือเอกชนที่ไม่ได้ควบคุมโดยรัฐบาลสหรัฐ ดังนั้น องค์การบริหารปลาและสัตว์ป่าแห่งสหรัฐจึงทำงานอย่างใกล้ชิดกับกลุ่มเอกชน เช่น พาร์ตเนอส์อินไฟลต์ และสภาหุ้นส่วนตกปลาการกีฬาและการแล่นเรือ เพื่อส่งเสริมการอนุรักษ์แหล่งที่อยู่และการฟื้นฟูโดยสมัครใจ
ตำแหน่งผู้อำนวยการของหน่วยงานว่างอยู่ในขณะนี้ หลังจากที่ออเรเลีย สกิปวิธ ซึ่งเป็นอดีตผู้อำนวยการของหน่วยงานได้ออกจากตำแหน่งเมื่อวันที่ 19 มกราคม ค.ศ. 2021 ประธานาธิบดี โจ ไบเดิน ได้แต่งตั้งมาร์ธา วิลเลียมส์ อดีตผู้อำนวยการกรมปลา, สัตว์ป่า และอุทยานรัฐมอนแทนา เป็นรองผู้อำนวยการองค์การบริหารปลาและสัตว์ป่า
องค์การบริหารปลาและสัตว์ป่าแห่งสหรัฐมีพนักงานประมาณ 8,000 คน และจัดเป็นสำนักงานบริหารกลางในฟอลส์เชิร์ช รัฐเวอร์จิเนีย, สำนักงานประจำภูมิภาคแปดแห่ง ตลอดจนสำนักงานภาคสนามเกือบ 700 แห่งที่กระจายอยู่ทั่วสหรัฐ
1. <templatestyles src="การอ้างอิง/styles.css"/>^ สำนักงานใหญ่องค์การบริหารปลาและสัตว์ป่าแห่งสหรัฐมีที่อยู่ทางไปรษณีย์คือฟอลส์เชิร์ช รัฐเวอร์จิเนีย สหรัฐ
กีฬาฟุตบอลในโอลิมปิกฤดูร้อน 2020 – ทีมหญิง – รอบแพ้คัดออก

รอบแพ้คัดออกของการแข่งขันฟุตบอลหญิงในโอลิมปิกฤดูร้อน 2020 จะแข่งขันระหว่างวันที่ 30 กรกฎาคมถึง 6 สิงหาคม ค.ศ. 2021 ทีมที่ผ่านเข้ารอบนี้ประกอบด้วยสองอันดับแรกจากแต่ละกลุ่มและอันดับสามที่ดีที่สุดอีกสองทีม
"เวลาทั้งหมดเป็นเวลามาตรฐานญี่ปุ่น "
รูปแบบ.
การแข่งขันในรอบแพ้คัดออกจะแข่งขันกันในเวลาปกติ 90 นาที หากเสมอกันจะต้องต่อเวลาพิเศษ 30 นาที โดยแบ่งเป็นครึ่งละ 15 นาที หากยังเสมอกันต้องดวลลูกโทษ เพื่อหาผู้ชนะ
การประกบคู่ในรอบก่อนรองชนะเลิศ.
การประกบคู่ในรอบก่อนรองชนะเลิศขึ้นกับกลุ่มที่มาของทีมอันดับสามที่ดีที่สุด:
<templatestyles src="Legend/styles.css" />  การประกบคู่ที่สอดคล้องกับทีมอันดับสามที่ดีที่สุดที่เข้ารอบ
ทีมที่ผ่านเข้ารอบ.
การแข่งขันในรอบก่อนรองชนะเลิศจะประกอบไปด้วยสองทีมที่ดีที่สุดจากทั้งสามกลุ่มและสองทีมอันดับสามที่ดีที่สุดในรอบแบ่งกลุ่ม
สายการแข่งขัน.
<section begin=Bracket /><section end=Bracket />
รอบก่อนรองชนะเลิศ.
แคนาดา พบ บราซิล.
<section begin=QF1 /><section end=QF1 />
สหราชอาณาจักร พบ ออสเตรเลีย.
<section begin=QF2 /><section end=QF2 />
สวีเดน พบ ญี่ปุ่น.
<section begin=QF3 /><section end=QF3 />
เนเธอร์แลนด์ พบ สหรัฐ.
<section begin=QF4 /><section end=QF4 />
รอบรองชนะเลิศ.
สหรัฐ พบ แคนาดา.
<section begin=SF1 /><section end=SF1 />
ออสเตรเลีย พบ สวีเดน.
<section begin=SF2 /><section end=SF2 />
รอบชิงเหรียญทองแดง.
<section begin=Bronze /><section end=Bronze />
รอบชิงเหรียญทอง.
การแข่งขันรอบชิงเหรียญทอง เดิมกำหนดแข่งขันวันที่ 6 สิงหาคม ค.ศ. 2021 เวลา 11 นาฬิกาที่กรีฑาสถานแห่งชาติในโตเกียว อย่างไรก็ตาม ทั้งสองทีมขอร้องให้เปลี่ยนเวลาการแข่งขันเนื่องจากสภาพอากาศที่ร้อนจัด เนื่องจากกรีฑาสถานแห่งชาติจะใช้จัดการแข่งขันกีฬากรีฑาในตอนเย็น ทำให้นัดชิงเหรียญทองเลื่อนไปแข่งขันในเวลา 21 นาฬิกาของวันเดิมที่สนามกีฬานานาชาติในโยโกฮามะ
<section begin=Gold /><section end=Gold />
ล็อกดาวน์โควิด-19

เนื่องจากการระบาดทั่วของโควิด-19 จึงมีการใช้มาตรการที่ไม่ใช้ยาจำนวนหนึ่งที่เรียกรวมกันว่า ล็อกดาวน์  ซึ่งประกอบด้วยคำสั่งให้อยู่ติดบ้าน เคอร์ฟิว การกักบริเวณ การตั้งเขตสุขาภิบาล (cordon sanitaires) และข้อจำกัดทางสังคมอื่นที่คล้ายกัน ในหลายประเทศและดินแดนทั่วโลก ข้อจำกัดเหล่านี้เป็นไปเพื่อลดการระบาดของ SARS-CoV-2 ซึ่งเป็นเชื้อไวรัสก่อโรคโควิด-19 ข้อมูล ณ เดือนเมษายน 2563 พบว่าประชากรราวกึ่งหนึ่งของโลกอยู่ภายใต้มาตรการล็อกดาวน์อย่างใดอย่างหนึ่ง โดยมีประชากรกว่า 3.9 พันล้านคนในประเทศหรือดินแดนกว่า 90 แห่งได้รับคำขอร่วมมือหรือคำสั่งให้อยู่ติดบ้านจากรัฐบาล แม้ว่ามาตรการล็อกดาวน์จะมีมาแล้วหลายร้อยปี แต่ไม่มีครั้งใดมีขอบเขตกว้างขวางมากเท่าครั้งนี้
การวิจัยและกรณีศึกษาพบว่าล็อกดาวน์มีประสิทธิภาพในการลดการระบาดของโควิด-19 เป็นการลดความชันของกราฟผู้ป่วย คำแนะนำขององค์การอนามัยโลกในเรื่องเคอร์ฟิวและล็อกดาวน์ระบุว่า มาตรการดังกล่าวควรเป็นไปในช่วงสั้น ๆ เพื่อจัดระเบียบใหม่ ปรับสมดุลทรัพยากรและพักเจ้าหน้าที่สาธารณสุขที่แบกรับจำนวนผู้ป่วยมาก และในการรักษาสมดุลระหว่างการจำกัดและการใช้ชีวิตตามปกติ WHO แนะนำว่าการตอบสนองต่อโรคระบาดทั่วประกอบด้วยการรักษาสุขอนามัยส่วนบุคคลอย่างเข้มงวด การติดตามการสัมผัสอย่างมีประสิทธิภาพ และการแยกตัวเมื่อป่วย
มาตรการที่ประเทศและดินแดนต่าง ๆ ทั่วโลกใช้นั้นมีความเข้มงวดแตกต่างกันไป บางแห่งห้ามเดินทางโดยสิ้นเชิง ส่วนบางแห่งห้ามเดินทางเป็นบางช่วงเวลา ในหลายกรณีจะอนุญาตให้เปิดเฉพาะธุรกิจที่มีความสำคัญขาดไม่ได้เท่านั้น สถานศึกษาถูกปิดทั่วประเทศหรือปิดในท้องถิ่นใน 63 ประเทศ ซึ่งมีผลต่อประชากรนักเรียนนักศึกษาโลกประมาณร้อยละ 47
การวางข้อจำกัดนี้มีผลกระทบทางสังคมและเศรษฐกิจ ทำให้เกิดการประท้วงในบางประเทศและดินแดน
เจ้าชายฮารุน ออสมัน

เจ้าชายฮารุน ออสมัน  ประสูติเมื่อวันที่ 22 มกราคม พ.ศ. 2475 เป็นพระโอรสพระองค์เล็กใน เจ้าชายเชห์ซาเด เมห์เหม็ด อับดุลคาริม และ นีเหม็ด ฮานิม เป็นทายาทสายตรงใน สุลต่านอับดุล ฮามิดที่ 2 ดำรงพระยศศักดิ์เป็น พระประมุขแห่งราชวงศ์ออสมัน ภายหลังการสิ้นพระชนม์ลงของ เจ้าชายดุนดาร์ อาลี ออสมัน พระเชษฐาของพระองค์เมื่อวันที่ 18 มกราคม 2564
เจ้าชายฮารุน ออสมัน ทรงเสกสมรสกับ ฟาห์เซ็ด ฮานิม มีพระบุตรดังนี้
หลงกลิ่นจันทน์

หลงกลิ่นจันทน์ เป็นละครโทรทัศน์แนวดราม่าสืบสวน ผลิตโดย บริษัท ปรากฏการณ์ดี จำกัด บทประพันธ์โดย ณิชนิตา บทโทรทัศน์โดย อภิวัฒน์ เล่าสกุล และณัชชา เลิศเทวศิริ
นำแสดงโดย ธันวา สุริยจักร , อัญรินทร์ ธีราธนันพัฒน์ , ชนกันต์ พูนศิริวงศ์ , ริญญารัตน์ วัชรโรจน์สิริ , จักรภัทร อังศุธนมาลี , อภิสรา วงศ์ทัศนีโย , กิตติยา จิตรภักดี , พสธร ทรงถาวรทวี , สิริลภัส กองตระการ , กณิณ ปัทมนันถ์ , เพ็ญเพ็ชร เพ็ญกุล , เกวลิน คอตแลนด์ , ชณภัส รุ่งหิรัญประภากร , จตุรงค์ โกลิมาศ , พิพัฒน์พล โกมารทัต , ชมวิชัย เมฆสุวรรณ , อธิวัฒน์ สนิทวงศ์ ณ อยุธยา , กันตา ดานาว , ตระการ พันธุมเลิศรุจี , วัชรารัศมี สุนทรพนาเวช , เวนซ์ ฟอลโคเนอร์ , วิทยา เจตะภัย , วาสนา เจียมฉวี , ณรงค์ศักดิ์ อังกาบ 
กำกับการแสดงโดย ตรัยยุทธ กิ่งภากรณ์ ออกอากาศทุกวันพุธ - พฤหัสบดี เวลา 20.30 - 22.30 น. ออกอากาศตั้งแต่วันที่ 26 พฤษภาคม - 22 กรกฎาคม พ.ศ. 2564 ทางช่อง 7HD
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 50 กิโลกรัม บุคคลหญิง

การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 50 กิโลกรัม บุคคลหญิง เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 6-7 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 50 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 5 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2004
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 65 กิโลกรัม บุคคลชาย

การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 65 กิโลกรัม บุคคลชาย เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 6-7 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 65 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 26 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 97 กิโลกรัม บุคคลชาย

การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 97 กิโลกรัม บุคคลชาย เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 6-7 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 97 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 26 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904
เฮย์ลีย์ วิลเลียมส์

เฮย์ลีย์ นิโคล วิลเลียมส์ (เกิด 27 ธันวาคม พ.ศ. 2531) เป็นนักร้อง นักแต่งเพลง นักดนตรี และนักธุรกิจชาวอเมริกัน ซึ่งรู้จักกันเป็นอย่างดีในฐานะนักร้องนำ นักแต่งเพลงหลัก และมือคีย์บอร์ดของวงร็อค พาร์อะมอร์
วิลเลียมส์เกิดและเติบโตในมิสซิสซิปปี และย้ายไป แฟรงคลิน รัฐเทนเนสซี เมื่ออายุ 13 ปี หลังจากที่พ่อแม่ของเธอหย่ากันในปี 2002 ในปี 2004 เธอก่อตั้งวงพาร์อะมอร์ ร่วมกับ จอช ฟาร์โร, แซค ฟาร์โร และ เจเรมี เดวิส ปัจจุบันสมาชิกในวงประกอบด้วย เฮย์ลีย์ วิลเลียมส์, แซค ฟาร์โร และ เทย์เลอร์ ยอร์ก วงได้ออกสตูดิโออัลบั้มทั้งหมดห้าอัลบั้ม: "All We Know Is Falling" (2005), "Riot!" (2007), "Brand New Eyes" (2009), "Paramore" (2013) และ "After Laughter" (2017)
วิลเลียมส์เปิดตัวซิงเกิลเดี่ยวของเธอ " Simmer " เมื่อวันที่ 22 มกราคม 2020 และประกาศในวันเดียวกันว่า "Petals for Armor" สตูดิโออัลบั้มแรกของเธอ จะเปิดตัวในวันที่ 8 พฤษภาคม 2020 ซึ่งจะแบ่งเป็นสองตอน คือ "Petals for Armor I" และ "II" สองอีพีนี้คืออีพีที่จะประกอบอยู่อัลบั้มนี้ อัลบั้มเดี่ยวชุดที่สองของเธอ "Flowers for Vases / Descansos" ได้ปล่อยออกมาหลังจากนั้นในเวลาไม่ถึงหนึ่งปีในวันที่ 5 กุมภาพันธ์ 2021 
นอกจากพาร์อะมอร์ และก่อนหน้าศิลปินเดี่ยวนั้น วิลเลียมส์ยังบันทึกเพลง "Teenagers" สำหรับประกอบภาพยนต์เรื่อง "Jennifer's Body" (2009) และได้ร่วมงานกับศิลปินอื่น ๆ อีก เช่น October Fall, The Chariot, Set Your Goals, Zedd และ New Found Glory ในปี 2010 เธอได้ร่วมร้องในซิงเกิล " Airplanes " โดย Bo B. ซึ่งขึ้นถึงอันดับสองใน "Billboard" Hot 100 ของสหรัฐอเมริกา และเพลงภาคต่อ "Airplanes, Part II" ได้เพิ่มท่อนใหม่จาก Bo B. และท่อนเนื้อร้องใหม่จาก Eminem แต่ในส่วนของวิลเลียมส์นั้นยังคงเหมือนเดิม การร่วมงานกันครั้งนี้นำไปสู่การเสนอชื่อเข้าชิง รางวัลแกรมมี สาขา Best Pop Collaboration with Vocals
ผลงานอื่น ๆ ของวิลเลียมส์ ได้แก่ "Kiss-Off" ซีรี่ย์เกี่ยวกับการแต่งหน้าและดนตรี ที่ออกฉายทางออนไลน์ในปี 2015 ทาง Popular TV และ บริษัทย้อมสีผม Good Dye Young ที่เปิดตัวในปี 2016
กีฬายิมนาสติกในโอลิมปิกฤดูร้อน 2020 – ยิมนาสติกลีลา รวมอุปกรณ์ ทีมหญิง

การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกลีลา รวมอุปกรณ์ ทีมหญิง หรือ บุคคลรวมอุปกรณ์ เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จัดขึ้นระหว่างวันที่ 7-8 สิงหาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการยิมนาสติกลีลา รวมอุปกรณ์ ทีมหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 70 คน จาก 14 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 7 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1996
กีฬาปัญจกีฬาสมัยใหม่ในโอลิมปิกฤดูร้อน 2020 – บุคคลชาย

การแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 – บุคคลชาย เป็น 1 ใน 2 รายการแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-7 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการบุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 36 คน จาก 26 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 25 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1912
โอเมกาเอ็กซ์

โอเมกาเอ็กซ์ (อักษรโรมัน: Omega X) เป็นกลุ่มบอยแบนด์ชาวเกาหลีใต้ที่ก่อตั้งโดยสไปร์เอนเตอร์เทนมเนต์ กลุ่มประกอบด้วยสมาชิก 11 คน ได้แก่ ฮังกย็อม, แจฮัน, ฮวีชัน, เซบิน, แทดง, เซน, เจฮย็อน, เควิน, จ็องฮุน, ฮย็อก และ เยชัน โดยวันที่ 16 พฤศจิกายน 2022 โอเมกาเอ็กซ์ได้ยุติสัญญากับค่ายสไปร์เอนเตอร์เทนเมนต์ เนื่องจากสาเหตุที่ CEO ของทางค่ายได้ทำร้ายร่างกายสมาชิกและยังมิได้รับคำขอโทษใดๆทั้งสิ้นทั้งจากทางค่ายและCEOที่ทำร้ายร่างกายสมาชิก
สมาชิก.
ดัดแปลงมาจากประวัติของนาเวอร์และเว็บไซต์ทางการ
คณะกรรมการโอลิมปิกแห่งชาติอิรัก

คณะกรรมการโอลิมปิกแห่งชาติอิรัก (NOCI, รหัสไอโอซี: IRQ) เป็นคณะกรรมการโอลิมปิกแห่งชาติที่เป็นตัวแทนของประเทศอิรักสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2491 มีสำนักงานใหญ่ตั้งอยู่ที่ประเทศอิรัก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอิรักเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกจอร์แดน

คณะกรรมการโอลิมปิกจอร์แดน (รหัสไอโอซี: JOR) เป็นคณะกรรมการโอลิมปิกแห่งชาติที่เป็นตัวแทนของประเทศจอร์แดนสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2500 มีสำนักงานใหญ่ตั้งอยู่ที่ประเทศจอร์แดน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากจอร์แดนเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกคูเวต

คณะกรรมการโอลิมปิกคูเวต (รหัสไอโอซี: KUW) เป็นคณะกรรมการโอลิมปิกแห่งชาติที่เป็นตัวแทนของประเทศคูเวตสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2500 มีสำนักงานใหญ่ตั้งอยู่ที่ประเทศคูเวต เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากคูเวตเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกเลบานอน

คณะกรรมการโอลิมปิกเลบานอน (รหัสไอโอซี: LBN) เป็นคณะกรรมการโอลิมปิกแห่งชาติที่เป็นตัวแทนของประเทศเลบานอนสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2490 มีสำนักงานใหญ่ตั้งอยู่ที่ประเทศเลบานอน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเลบานอนเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)